b'\n_START_ARTICLE_\nHuset Capet\n_START_PARAGRAPH_\nHuset Capet, Det Capetinske Dynasti eller Capetingerne er et europ\xc3\xa6isk fyrstehus med oprindelse i Frankerriget. Det er en af Europas mest indflydelsesrige fyrstelige sl\xc3\xa6gter med grene, der har regeret i Frankrig, Spanien, Napoli, Sicilien, Parma og Luxembourg.\n_START_SECTION_\nHistorie\n_START_PARAGRAPH_\nCapetingerne afl\xc3\xb8ste karolingerne p\xc3\xa5 den fransk trone, da Hugo Capet blev konge. Med ham kom capetingerne endeligt til magten, men allerede Hugos bedstefar Robert og dennes broder Odo (fransk: Eudes) havde v\xc3\xa6ret konge. Hovedlinjen (de direkte capetinger) styrede Frankrig 987-1328. Men ogs\xc3\xa5 alle Frankrigs senere konger var medlemmer af Huset Capet, idet de tilh\xc3\xb8rte de capetinske sidegrene Valois og Bourbon, der regerede Frankrig helt frem til 1848, afbrudt af den franske revolution. _NEWLINE_I dag regerer capetingerne i Spanien og Luxembourg._NEWLINE_Under Den Franske Revolution kaldtes den afsatte Kong Ludvig 16. som Borger Capet.'